السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله وبيدك الخير كله واليك يرجع الامر كله. ثم اما بعد البشريات بتتوالى يا جماعة. البشريات بفضل الله نازلة على امة محمد ورا بعضها
بشرى عزيمة جدا جاي لكم بها الليلة. ابشركم بها وافرح امة محمد كلها بها. ان الاهلي انتصر على الزمالك الليلة واحد صفر. الف مبروك للاهلاوية ومبروك للتمانين الف مسلم اللي وقفوا يهتفوا في استاد القاهرة شكلهم لا صلوا ضهر ولا عصر ولا مغرب ولا عشاء عشان المباراة الموعودة. الف مبروك لاتحاد الكورة الف مبروك
مبروك لعيب الاهلي والزمالك ازا لم تستح فاصنع ما تشاء. دي الرسالة اللي احنا بادئين بها الوقتي. غزة الفين وتسعة. واحنا الوقتي الفين وتسعة غزة احوالها ايه احوالها البيت اللي اكتشفوا فيه البيت اللي اتقصف وما حدش عارف ينجده من الاسعاف او لجان الاغاثة في غزة. لان القصف قعد مستمر حواليه. واخيرا لما
عرفوا انهم يدخلوا فوجئوا ان الكبار اللي في البيت كلهم اتقتلوا. الكبار اتقتلوا. واللي ما اتقتلوش فضلوا ينزفوا لغاية ما ماتوا. ولم يظل في البيت غير اطفال يمكن ما بيعرفوش يتكلموا. فضلم شافوا اهاليهم وهم بيتقتلوا وبيموتوا وبينزفوا قدامهم. وجثثهم بتتعفن قدامهم وجعانين وما عهمش اي
امداد من الطعام. ولما فتحوا البيوت لقوا الاطفال بتدور على اكل. وشافت كل المناظر المرعبة دي قدامها. غزة الفين وتسعة. خمس اسر ساكنين في بيت واحد يتقصفم الخمس اسر يموتوا اللي يفضل منهم اطفال من ضمن الاسر. بيوتهم راحت اموالهم راحت كل حاجة راحت. اهاليهم امهم ابوهم
اصبحوا يتامى في لحظات. مين للناس دي يا جماعة غزة الفين وتسعة؟ القاهرة الفين وتسعة في هزه الليلة احوالها ايه ؟ الرياض الفين وتسعة الدوحة الفين وتسعة وغزة الفين وتسعة اخبارها ايه؟ لواحدهم. مجاهدي الارض المقدسة. واقفين يدافعوا عن حرماتنا. لواحدهم مجاهدي الارض المقدسة. بيحاولوا بالملاليم اللي في ايديهم
ان هم ينصروا الاسلام والمسلمين. موضوع درس الليلة في غاية الخطورة. موضوع درس الليلة من غير ما تطبقيه وتطبقه. انت لا انت فارس من فرسان الاقصى. ولا انت منتمي لهذا الدين
حقيقي ولا فلسطين هتتحرر. ولا الدين ده هينتصر. ولا بغداد هتتحرر. موضوع درس الليلة مش التبرع بالمال. الجهاد بالمال. التبرع بالمال ان انا اطلع ميت جنيه متين جنيه الف جنيه الجهاد بالمال. ان انا اجهد نفسي اجهد جيبي. اجهد رصيدي في البنك. اجهد علبة المجوهرات بتاعة مراتي الاثرياء اللي
اللي متعانى في الدواليب بتاعتهم. الجهاد بالمال يا جماعة بدون ما ننفق من مالنا وفلسطين مش هتحرر. غزة الفين وتسعة. اب عنده ستين سنة وام عدت. او مقربة من سنة وابنهم الشاب الوحيد الراجل اللي كان بيصرف على العيلة وعلى التسع اخوات بتوعه يتقتل في القزف اسناء القزف. وتصبح العائلة بالعائل مين هيصرف عليهم
غزة الفين وتسعة مجاهدي الارض المقدسة بيحاولوا انهم يحاربوا اليهود. بالاسلحة البدائية اللي في ايديهم والاسلحة بتنفذ. والبنتاجون لسه مادد اليهود الاف الاطنان من الاسلحة. غزة الفين وتسعة ما هز سلاح تقاتل به. ما عندهمش اكل ما عندهمش شرب
دول لو ولادك. ده لو ابنك لو ابنك الوقت اللي في المستشفى مستشفى الشفاء اللي في غزة دهيه راح عشان يحارب في راح بطنه اتفتحت في القصر فيه مخدر ياخده وهو بيتخيط. ولا فيه الات جراحية عشان يتعمل له بها. ولا فيه خيوط جراحية يتخيط له بها. ولا فيه مضادات حيوية عشان
وحصل صديد والتهاب. مكان الجرح لو ابنك ده الاطفال المولودين اللي ما عدش فيه لبن اطفال في غزة دلوقتي. هيرضعوا ازاي؟ اللي بيرضعوا صناعي. سبعة واربعين مخبز في غزة قفلوا كلهم ما عدا اربع مخابز. هياكلوا منين؟ الناس بتستغيس. لما بيتصل بهم في التليفونات عشان نطمئن على اخواننا. الناس بتستغيس ما عدش عندهم اكل. مين
اللي هينفق ما له في سبيل الله. ها انتم هؤلاء تدعون لتنفقوا في سبيل الله. فمنكم من يبخل ومن يبخل فانما يبخل عن نفسه. والله الغني انتم الفقراء. وان تتولوا يستبدل قوما غيركم ثم لا يكونوا امثالكم. احنا مهددين بالاستبدال يا جماعة. مهددين بالاستبدال
جيل الارض المقدسة اللي موسى قال لهم ادخلوا الارض المقدسة وما رضوش. ربنا قال فانها محرمة عليهم اربعين سنة. مهددين بالاستبدال لو ما صرفناش من اموالنا. احنا بتنفخ في ايه والغرب بينفق في ايه؟ اموالنا الثري العربي اموال الاثرياء. الثري العربي اللي جاب القطة بتاعته عمل لها فرح بكذا مليون. اخوانا في غزة بينفقوا في ايه
لو ما انفقناش عليهم هنخسر ايه ؟ حجم المخدرات اللي في بلدنا الوقتي اربعتاشر مليار جنيه. باربعتاشر مليار جنيه مخدرات الوقتي. دخلت ازاي ؟ وبتدمر شباب المسلمين. ليه ولمصلحة مين يا جماعة؟ غزة ايام ايام احتلال الشام في القرن اللي فات. احد الدعاة قام وبدأ يلم من الناس فلوس واكل
عشان ينصر المجاهدين زي الوقتي بالزبط. اصل اللي بيحصل دلوقتي في غزة ده تمرين مشهور. حصل في الامة بقى لما متين سنة. التمرين ده بيحصل على طول. راح لاحد التجار بيلم
فلوس قال له وانا ما لي! وانا ما لي زي الكلمة اللي على لسان الناس دلوقتي وانا ما لي! بيقول راح احد معسكرات اللاجئين عشان يوزع عليهم اكل! بعد فترة بسيطة! لقى واحد
واحد بيهرب منه بيبص عليه لقاه التاجر. اللي ما كانش راضي يطلع اي فلوس. قال له يا ريتني طلعت مالي كله لله. الاستعمار جه صادر كل المال بتاعي. ادي اموال
يا جماعة ادي اموال الاغنياء بتاعتنا رايحة لفين ؟ انما اموال الغرب التنصير مية واحد وتمانين مليار دولار مصروفين في سنة واحدة على تنصير التنصير الاستعمار امريكا صارفة لغاية دلوقتي تلاتة تريليون دولار على افغانستان والعراق. تلات تلاف مليار تلت تلاف مليار
دولار على افغانستان والعراق. اموالهم ان الذين كفروا ينفقون اموالهم ليصدوا عن سبيل الله. بينفقم. الشركات اليهودية بتستقطع منها الوقتي من اجل الحرب على غزة انت ما بتصرفيش ليه؟ انت ما بتصرفش ليه؟ غزة الفين وتسعة دلوقتي النهاردة الليلة بتستغيس بنا لو ده ابنك لو ده ابنك اللي في
بس دلوقتي ابنك اللي في المستشفى دلوقتي ومش لاقي علاج. بنتك اللي في غزة دلوقتي ومش لاقية اكل مش لاقية اكل. ابنك اللي بيرضع في غزة الوقتي ومش لاقي لبن اطفال. اخوك اللي
غزة دلوقتي ومحتاج دم والناس مستعدة تتبرع بالدم. بس ما فيش اكياس يتنقل فيها الدم. هتعمل ايه؟ ما حدش يقول لي وانا اودي تبرعات فين؟ الدنيا كلها بتودي الوقتي الجهات الرسمية دلوقتي كلها بتودي. هو ده لو ابنك ابنك احتاج احتاج نقل دم بالليل مش هتلف على كل المستشفيات؟ لو احتاج دواء مش هتلف على كل الاجزاخانات
لو احتاج اكل مش هتلف على كل المخابز. لو ده ابنك سبعة واربعين مخبز. لفيت عليهم مخبز مخبز. ما لقتش عيش. زي الست الفلسطينية اللي وقفت من الصبح سبعة الصبح لغاية ما النبطشية بتاعة الخبز كلها خلصت وما لقتش خبز لاولادها. هنصرف امتى يا جماعة؟ ان الله اشترى من المؤمنين منكم انفسهم
واموالهم بان لهم الجنة. من غير ما لك العقد ناقص. من غير ما لك شروط دخول الجنة ناقصة. الدهب اللي في ايديك ده بتعملي به ايه؟ دولاب الدهب عندك علبة الدهب بتعملي بها ايه ؟ دهب ولادك اللي لسة رضع. الحلقان والغواش بتاعتهم اما يكبروا. بتعملوا بها ايه ؟ رصيد البنك بتاعك. بتعمل بها ايه ؟ احنا الوقتي
في امتحان يا جماعة دلوقتي اثرياء العرب اللي بخلوا باموالهم على الامة اتنين ونص تريليون دولار. بنوك اوروبا خدتها من اثرياء العرب. ليه؟ يعني اتنين ونص يعني الفين وخمسميت مليار مليار طب ليه خدتهم ازاي ؟ قالوا لهم خلاص الازمة الاقتصادية ما عادش عندنا فلوس معناش. اعملوا اللي انتم عايزينه. طب باقي عندنا تريليون دولار
تقول لنا ان شاء الله حين ميسرا اسرتم لكم. تستاهلوا. تستاهلوا والله العظيم يا جماعة ان الله اشترى. من المؤمنين انفسهم واموالهم. ربنا اشترى مالك. وانت لسة ما دفعتش ؟ خايف عليك. خايف عليك من اول ليلة في القبر هتعمل فيها ايه ؟ خايف عليك لما ربنا يسألك. وانت تحت التراب هتقولي ايه
خايف عليك ساعة العبور من على الصراط. انك تزل لانك خزلت اخوانك. خايف عليك لما يتوزن اعمالك. هتلاقي ايه تحطيه في كفة الحسنات لو انت خذلت اخوانك. خايف على كل مسلم خذل اخوانه. يوم ما يقابل ربنا يوم القيامة. ربنا يقول له عبدي استطعمتك فلم تطعمني يا رب. انا
طعمك ازاي ؟ اخوانك في غزة استطعموك. ما طعمتهمش ليه ؟ استسقيتك فلم تسقني. يا رب اسقيك ازاي ؟ اخوانك في غزة كانوا عطاشى واستسقوك. ما سقتوش ليه؟ ياه يا جماعة ده لو العتاب ده صدر لناس بعد ما دخلت الجنة قلبها يتخلع. اومال لو صادف لناس ونتعزب في النار؟ لو العتاب ده صدر لنا واحنا في
الدنيا من الله. قلوبنا هتتفرم من الحسرة. امال لو صدر لنا واحنا يوم الحساب ما عدش فيه رجوع عشان نصلح هنعمل ايه؟ لو النداء دهوت صدر لنا من اخوانا في غزة قالوا لنا حرام عليكم سبتونا ليه؟ وشوشنا هتحمر من الخجل. امال لو صدر من رب البشر اللي خلقنا وخلقهم؟ ربنا يوم القيامة
هيقول لك انا فتحت لك ابواب الجنة. ما رضيتش تدخل ليه؟ ما رضيتيش تدخلي ليه؟ ابن مسعود بيقول يحشر الناس يوم القيامة. اظأ ما كانوا قبل حلقك هيتقطع من العطش يوميها. انصب مكانه قط
اعرى ما كانوا قط طب ونعمل ايه يا رب عشان نخلص! نعمل ايه ؟ اسمع بقى. فمن سقى لله سقاه الله. ومن اطعم لله اطعمه الله. ومن كسا لله كساه الله. هي دي الصفقة يا جماعة. هنعمل ايه يا جماعة؟ احنا في دين واحدة
جهنم بسبب انها عزبة قطة في الطعام والشراب. احنا بنعزب اخوانا. مش عايزين نمد لهم يد المساعدة الحقيقية من اموالنا. من صلب اموالنا من رأس ما لنا مش عايزين نسد لهم نمد لهم ايد المساعدة الحقيقية. الناس هناك بتستغيس من اجل الطعام والشراب. في رقبة مين
في رقبة مين ؟ الجوعانين اللي هناك. في رقبة مين ؟ الزروف الانسانية الرهيبة اللي هناك. ده احنا بننتمي لدين بغي دخلت الجنة عشان كلب ساته احنا اخلاقنا يا جماعة ده اللي سقى كلب دخل الجنة. رجل وامرأة بخية. اللي ساقع كلب دخل الجنة. اومال اللي يسقي اخوانه يروح فين؟ ويعمل ايه؟ احنا لازم الليلة نعمل حاجة. لازم كل
في حاجة فينا كل واحد فينا يعمل حاجة. ما حد انا بيتفرج علي دلوقتي اب وام وولاد واطفال واحفاد كل واحد يعمل حاجة. الطفلة الصغيرة تقوم دهبها الصغير ده تطلع له فلسطين
انت تقومي حتة بحتتين تلاتة اربعة من دهبك. تطلعيهم لفلسطين. انت ما سمعتيش قول الله سبحانه وتعالى والذين يكنزون الذهب والفضة ولا ينفقونها في سبيل الله فبشرهم بعذاب اليم. يوم يحمى عليها في نار جهنم. مش يتحامى عليها في نار الدنيا. لا لا لا ده نار تانية خالص. مقاييس
التانية مش ده دهبك اللي انت انتيه يحمى عليها في نار جهنم فيكوى بها جباههم. وجنوبهم وظهورهم. هذا ما كنزتم لانفسكم فذوقوا ما كنتم تكنزون في صحيح البخاري. يتمثل مالي في صحيح البخاري. يتمثل مال العبد شجاعا اقرع له زبيبتان. شجاع اللي هو التعبان اللي
ممكن يحارب فارس. واوعى الفرس بتاعه من قوته واقدامه اقرع. قال لك ان الشعر والجلد بتاع راسه وقع من كتر السم اللي في جسمه. له زبيبتان قال لك الزبيبتين السود اللي بين عينيه يا اما نابين هنا هوت يغرسهم في اللي ما رضاش يطلع هذا المال يا اما السم بيسيل من على جانبي فمه
له زبيبتان فيأخذ بلهزمتيه. اللهزمتين اللي هي حتة الرقبة دي يا جماعة. اللي هي دي اهي. شفتم اسد لما بيفترس غزالة يقوم ياخد بلهزمتيها الاول. ياخدها من رقبتها الاول كدهو اهو اهو يأخذ بالهزمتين يقوم مفترس من رقبته ويقول له انا مالك انا كنزك انا فلوسك انا فلوسك اللي بخلتي بها عن اخوانك
انا كنوزك اللي بخلتي بها عن اخوانك. انا المال اللي انتم بخلتوا بها عن اخوانكم في الدين. وان استنثروكم في الدين فعليكم النصر. اخوانا ابقوا جاهدين الارض المقدسة. اخوانا في غزة اصمت شعب في العالم. اكتر شعب صمت في العالم. ولم يرى صمود في مسل هزا الصمود هزا الشعب. من اجل قضية
قضية الاسلام. الدم اللي بيسيل ده ممكن يقوموا يسوروا على اخوانا المجاهدين هناك. ممكن يقوموا يتشاكلوا ممكن يقوموا يطردوهم. ممكن يستغيسوا بالعالم. ما سمعناش واحد منهم واحد منهم اعترض. واحد منهم اتكلم وبيتقتلوا بس عشان الاسلام. شعب عرف قيمة الاسلام وقيمة الدين يا جماعة. يا اخواني في الله هنعمل ايه
نعمل ايه عشان دين ربنا سبحانه وتعالى؟ الغرب بينفق امواله كلها في حرب الدين واحنا بننفق اموالنا في الايه ؟ في المخدرات وفساتين السواريه والميك اب واللهو الملاهي والملاهي لاندو بانواعها والفضائيات واقامة الفضائيات وحفلات الدي جي والحفلات والفرق الموسيقية وحفلات المطربين
زاكرها واشتراكات النوادي الغالية. ارقى النوادي في القاهرة واسكندرية وباقي محافزات مصر. احنا بننفق اموالنا في ايه يا جماعة؟ اموالنا طالعة في ايه؟ اخواننا بيستغيسوا محتاجين اموال لازم كل واحد فينا يعمل حاجة لازم. لازم تعملي حاجة اوعي تقولي ما ورييش اعمل ايه ؟ اوعي تقولي اودي فين ؟ عندك الف لجنة ولجنة بتلم الوقت هو في الوقت لحد ما حد ما
من الجهات الرسمية قدامنا الوقتي الف طريق. ما تقوليش اعمل ايه ؟ ده لو ابنك مش هتقولي اعمل ايه ؟ يا جماعة الانصار او المهاجرين نأويهم يا اخي ننفك عليهم يا اخي المهاجرين راحوا للانصار معهم شمال ولا معهم اي حاجة. ناس سايبة بلده رايحة بلد تانية ما عهاش اي حاجة. قالوا لهم خدوا نص دمنا ونص ما لنا
ونص اراضينا ونص نخلنا ونص سرواتنا اللي طول عمرنا بنحصلها. قووهم. قدامنا فرصة ان احنا نبقى الانصار. قدامنا فرصة ان احنا نكرر تجربة الانصار قدامنا فرصة ان احنا نعرف الدنيا كلها الدين ده فيه مؤاخاة قد ايه. قدامك فرصة انك انت تنصر اخوك هنعمل ايه يا جماعة؟ ده ربنا زكر في القرآن تمن مرات
النفس والمال. انفسهم واموالهم تمن مرات. سبع مرات منها جاب المال قبل النفس. وجاهدوا باموالهم وانفسهم. معنا مرة واحدة بس. مرة واحدة في اخر سورة التوبة. سبع مرات. النفس قبل المال. ليه
قبل النفس ليه ؟ لان المال غالي اوي. ممكن واحد يهين نفسه عشان الفلوس. ممكن واحد يبقى عنده قلب وسكر وضغط وزبحة وينزل يشتغل عشان الفلوس. ممكن واحد يتغر ويسيب ولاده اللي بيحبهم بكل زرة في قلبه عشان الفلوس. ممكن ممكن عشان الفلوس ولكن ما يضحيش يعني الفلوس غالية اه. ربنا بيقول لك انا ولا
الفلوس الاسلام ولا الفلوس ربنا وضعك في امتحان اهو لو كان الامتحان سهل كان المؤمن والمنافق زعمه انهم مؤمنين انما الامتحان صعب هتقدري تطلعي من مالك هتقدر تطلع من مالك
سؤال من الاسئلة الكبيرة في ورقة امتحان الاخرة يا جماعة. ما لك هتطلع مني ولا لأ ؟ ابو الدحداح الرسول واقف على تربته وهو بيدفن والرسول بيقول كم من عتق ردائع
لابي الدحدح في الجنة ده له شجر كتير في الجنة مش عايزة يتقال عليك. كم من عتق رابح لك في الجنة؟ لما صهيب الرومي طلع ما له كله لله سابوا للمشركين عشان يسيبوه لروح الرسول. الرسول قال له ربح البيع ابا يحيى. مش عايز النبي على الحوض يقول لك ربح البيع. مش عايزة النبي يقول لك ربح البيع
سيدنا عثمان بن عفان لما جهز تلتميت واحد في جيش العسرة. النبي قال ما ضر عثمان ما فعل بعد اليوم. لو طلعت نص ما لك لغزة ما ضرك فعلت بعد اليوم مش عايز ربنا يقول ما ضرك ما فعلت بعد اليوم. يوم جيش العسرة لما عمر بن الخطاب جاب نص ما له. ابو بكر جاب ما له كله. كل الصحابة جايين
جايبين اموال على اموال. احد الصحابة ما عهوش معدم راح اشتغل طول الليل ينزح ماية من الابار. عشان يجيب كبشة تمر يتصدق بها. واحنا يا جماعة لو كان النبي حي
دلوقتي وشاف القتلى بتوع غزة كان سكت لو كان الصحابة موجودين الوقتي اللي فضلوا طول الليل سهرانين يوم تابوك يشتغلوا عشان يجيبوا شوية تمر يتبرعوا بهم عملوا ايه يا جماعة؟ ده دي غزة مش تبوك. ده ده ارض المقدسة مش تبوك. ده دي ارض بيتقتل فيها الوف مش اتنين اتقتلوا في تبوك. ده دي ارض فيها مقدساتنا مش تبوك اللي ما فيش فيها
هنعمل ايه يا جماعة؟ هنعمل ايه؟ هنقف جنب دينا ازاي انا خايف عليك والله. يا حبيبي يا ابي يا امي عايزين الفلوس لمين لولادكم؟ ولادكم لو انتم يعني ربنا توفاكم. ما حدش هيطلع حاجة والله العظيم يا جماعة
انا ياما دخلت في حاجات من دي ياما اول ما الاب يموت ولا الام تموت احنا عايزين ان شاء الله نطلع مش عارف كام ايه وكام فدان وكم الف وكم ايه وعايزين الشيخ فلان عشان
يشهد سبحان الله ونقول هنبني جوامع وهنعمل. ده الناس ما شاء الله على البر. اسبوع واحد. الجامع يبقى حتة ارض وحد يبنيها. اسبوع تاني حتة الارض تبقى ندفع خمسين الف وحد يكمل تلات اسابيع. عايزين نعمل كولدير قدام اي اي بتاعة ماية وبعد شهرين يترمى وما حدش يتاب
انت انت بتبخل بنفسك عن فلوسك. وعايز غيرك يطلعها لك بعد ما انت تموت طلق. عاين فلوسك ليه؟ عاينة فلوسك لمين؟ ما حدش هيفتكرك. عين في فلوسك لمين وتيجي بعد ما تموت تقول يا ريت يا ريت ايه ؟ ازا كنت انت بخلت بها عن نفسك. عايز غيرك يكون يجود بها عليك. الحقوا نفسكم يا جماعة. الحقوا نفسكم يا جماعة
ربنا بيقول وانفقوا في سبيل الله ولا تلقوا بايديكم الى التهلكة. هتودي نفسك في داهية. لو ما طلعتيش من ملك لغزة. ربنا سبحانه وتعالى بيقول الله الغني وانتم الفقراء لو ما رضيتوش تدفعوا وان تتولوا يستبدل قوما غيركم ثم لا يكونوا امثالكم. عايزة تستبدلي؟ عايزة تستبدلي من الالتزام خالص
الرسول عليه الصلاة والسلام في مسند الامام احمد بسند صحيح ما من ذهب او فضة يوكى عليه يتقفل عليه كده بالفلوس الا كان جمرا على صاحبه حتى ينفقه في سبيل الله. يا جماعة مثل الذين ينفقون اموالهم في سبيل الله. كمثل حبة انبتت سبع سنابل. في كل سنبلة
تحب سبعميت ضعف. الراجل اللي طلع ناقة بالحبل بتاعها. الرسول قال له لك سبعميت ناقة. سبعميت ناقة. بالحبل بتاعها يوم القيامة. يا اه ياه يا جماعة للصواب الرهيب. ده المرأة زات الشيكال. لما ما لقتش حاجة تطلعها بعد ما جوزها اتقتل في جهاد الصليبيين. واخواتها طلعت ابنها
وقصت ضفيرتها وادتها لواحد من المجاهدين. قالت له اعملها لجمل فرسك في سبيل الله. انت هتطلعي ايه وطلعتي ابنها؟ قالت يا رب اقبل هديتي. يلحق وبابوه ويبقى زخر لي في الجنة يا رب وربنا قبل هديتك. هتطلعي هدية لربنا ايه؟ هتطلعي هدية لدينك ايه؟ هتعملي ايه عشان دينك؟ وعشان رسالتك
صداقتك صدقتك ديت هتخلي ربنا انت ما تعرفش صدقتك دي. صدقتك دي لاخوانك هتخلي ملايكة السما تدعي لك. اللهم اعط منفقا خلفا. يخلف عليك اه. صدقتك دي هتشفي الامراض اللي في بدنك. داووا مرضاكم بالصدقة. صدقتك لاخوانك في فلسطين. صدقتك دي هتقيك من غضب ربنا بسبب زنوبك في الدنيا. مش هيتنازل عنك عقوب الزنوبات. زنوب
صدقة السر تطفئ غضب الرب. صدقتك يوم القيامة هتيجي تضللك من الشمس الرهيبة. كل امرئ في ظل صدقته يوم القيامة. صدقتك الراجل اللي كان الراجل اللي لما ربنا قال اسقى حديقة فلان السحابة مشت وسقط حديقة واحد. ايه ده! يا رب ده الراجل ده عشان يجيب كمية الماية دي كانت طلعت روحه. كانت هتطلع روحه
انت يا رب يسرت له رزقه كده ليه ؟ لانه كان بيتصدق بطولة ما له؟ يعني لو طلعت تلت مالك. ربنا اللي يرتب لك رزقك! ربنا اللي يرتب لك رزقك! رزقك يبقى بالكرامات! تبقى ماشي
كرامات في الحياة. لو انتم تصدقتم على اخوانكم رزقكم اللي هيترتب بكرامات من الله. عقوبة ذنوبكم هتتعفوا منها في الدنيا. في الاخرة تصدقن معشر النساء فاني رأيتكن اكثر اهل النار حجاب لك من النار. حجاب من الشمس يوم القيامة. الملايكة بتاعة السماوات بتدعي لك. ملايكة الجنة بتنادي عليك في الحديس الصحيح
في مسلم كل خزنة باب في الجنة ينادى عليك. اي فلانها او اي فول هلم. ملايكة بتحبك. ملايكة خزنت الجنة بتحبك. ربنا بيحبك امراضك مشفية. كل ده صفقة بمالك. تقدر تاخد مواقع في الجنة. بمالك تقدر تقي نفسك من عزا ابراهيم في القبر. مش هيقيك منه غير مالك. بمالك تقدري تعدي
من على الصراط من زلات مش هيعديكي من عليها. غير مالك يا جماعة الموضوع كبير الموضوع كبير وانا ما عدتش عارف اقول ايه والله يا جماعة. هو شايف هو ليه ابو بكر خرج من ما له اربع مرات؟ فين الصديق هذه الامة؟ فين الاثراء الصديقين؟ مش الاثرياء القارونيين
اللي بيكنزوا المال وخلاص. فين يا جماعة؟ فين اللي شايلين هم الدين؟ وهم الامة. فين اللي هيتبرعوا عشان دينهم؟ وعشان اخوانهم في غزة. انا يعني يعني خلاص هقول بس لازم الليلة كل واحد يعمل فينا حاجة. لازم تعملي حاجة لازم تعمل حاجة. لموا فلوس يا جماعة. عندك مرض طلعي صدقة عشان اخوانك في غزة. وربنا ان شاء الله يشفيك المرض
اليوم في الاسبوع اعمل حصالة في بيتك لفلسطين. انت والاطفال ومراتك تحوشوا فيها باستمرار لفلسطين. اعمل يوم في الاسبوع اكلك انت ومراتك يبقى اكل زاهد. مقابل ان الفلوس دي تروح لفلسطين الامة كلها بهذا المنزر. يا جماعة عايزين نتبرع لهم بكل ما نستطيع. نقابة الاطباء عاملة شغل خطير. ما شاء الله
الاغاثة الجمعيات الشرعية عاملة شغل رائع ربنا يبارك فيهم. انصار السنة كل فروع وانصار السنة بادئين بقى لهم اسبوع شغل جميل ربنا يبارك فيهم النقابة العامة ايه نقابة الاطباء العرب عاملة شغل في غاية الروعة وانا يعني يعني لعل حتى اتصلت باخوانا في نقابة اتحاد الاطباء العرب وقلت لهم انا نفسي يعني نفسي حتى اشوف
اروح هناك اشوف ابقى بين الارض المقدسة رمية بحجر. ان ربنا يسر يعني اخوانا ما اعترضوش يعني. ربنا يبارك فيهم. عاملين اخوانا في اتحاد الاطباء العرب مشروع التبرع بالدم هيفضل لغاية الاربع مستمر. قلت لكم الرقم بتاعهم يا جماعة صفر مية
ستة وسبعين تمانية ستة وسبعين خمسة. صفر مية ستة وسبعين تمانية ستة وسبعين خمسة. خلاص قلت لكم الرقم بتاعهم تبرع بالدم. التبرع بالاموال اللي بيجيبوا البطاطين ام عشرة ولا تيمموا الخبيث منه تنفقون تالله. طلعوا من البطاطين اللي بتتغطوا بها في بيوتكم اتقوا الله يا جماعة. اخوانا في مستشفى احد المستشفيات مية وعشرين جريح من غزة بيقولوا
عايزين بطاطين في المستشفى بطاطين. نتبرع يا جماعة. نتبرع باموالنا وبطاطيننا لازم الليلة تقومي تعملي حاجة. قومي لمي فلوس قوم قوم اتصل بالجهة وقل لهم انا بكرة ان شاء الله
ما تتأخرش اوعي تتأخري. اوعي تدوا فرصة للشيطان ان هو يرجعك تاني ولا يضحك عليك. ولا ينيمك تاني قوموا يا جماعة. ابو الدحداح لما طلع الستميت دخلة ابو الدحداح مات والنخل اتاكل وراح والارض راحت والناس ماتت. وفضل العزق الرابع له في الجنة. هات وروح فلسطين. وانت هتموت واموالك هتروح
وورثتك هيموت والايام هتعدي ومش هيفضل غير اللي انت طلعته لله. كمثل حبة انبتت سبع سنابل. الحمد لله ان احنا لسة احياء. الحمد لله ان احنا لسة عايشين ونقدر ننفز الصفقات دي. الحمد لله ان احنا لسة بايدينا نجاهد ونطلع. لازم نجهد انفسنا الليلة في المال. لازم نجهد انفسنا الليلة في التبرع
خلاص يا اخواني! خلاص يا اختي! خلاص يا حبيبتي الصغننة! خلاص يا حبيب قلبي! خلاص يا ابي! يا اخواني في الله! لازم نقف موقف راجل! نروح نزورهم في مستشفى المعادي مستشفى معهد ناصر. مستشفى البنك الاهلي. عند كارفور. مستشفى العريش المركزي. جميع المستشفيات اللي راحوا فيها. نتتبعهم من
ونتبرع لهم دول ناس خسروا كل حاجة. نروح الجهات الرسمية نتبرع لهم. نتبرع بدمنا مرة تانية الرقم صفر مية ستة وسبعين تمانية ستة وسبعين خمسة. نسأل الله سبحانه وتعالى. اسأل الله انه يتقبل هذه الكلمات
وان احنا نتحرك يا جماعة. ان احنا نتحرك يا اخواني. ان احنا نطلع من دمنا ونديهم. نطلع من مالنا ونديهم نتحرك بقى. نبرهن لله الصدقة برهان. برهان انك حزينة بلاش الدموع اللي في كل مكالمات الرجالة والستات للشيوخ. عايزين شغل عملي. طلعي من مالك. نبطل بخل يا جماعة. من
قال فانما يبخل عن نفسه. انا مش عارف اقول ايه. نفسي اقول كلام كتير. نفسي اقول كلام كتير ولكن احنا وقتنا خلاص. احنا كده يعني يعني وقتنا خلص يا جماعة. بنرفع ايدينا
بنسأل ربنا اللهم احي هذه الامة. اللهم احي هذه الامة من سباتها. اللهم احي هذه الامة من مواتها. اللهم ايقظ شبابها اللهم انقذ فتياتها. اللهم اهدهم الى صراطك المستقيم. اللهم ايقظ رجالها ونسائها واطفالها وشبابها
فتياتها يا رب. اللهم ايقزها حكاما ومحكومين يا رب. اللهم ايقزها حكاما ومحكومين يا رب. اللهم ايقزها حكاما مين يا رب؟ ابتعس فيها عبادا عبادا جندا من جنودك يحيون الايمان في قلوب الامة يا رب. انصر اخواننا في غزة يا رب
انصرهم اطعمهم يا رب اكسهم يا رب. اسقهم يا رب. انصرهم لا تخذلهم يا رب. اكفهم يا رب ايدهم يا رب برحمتك يا ارحم الراحمين. اقول قولي هذا واستغفر الله لي ولكم. سبحانك اللهم وبحمدك. اشهد ان لا
لا اله الا انت استغفرك واتوب اليك السلام عليكم ورحمة الله وبركاته